Moldcell

***Moldcell S.A.*** ir Moldovas mobilo sakaru uzņēmums. Tas ir dibināts 2000. gadā. Uzņēmuma galvenais birojs atrodas Kišiņevā. *Moldcell* īpašnieks ir Nepālā bāzētā starptautiskā investīciju grupā *[[Chaudhary Group|CG Corp Global]]* ietilpstošais Īrijā reģistrētais uzņēmums *CG Cell Technologies DAC*.

*Moldcell* ir otrs lielākais mobilo sakaru operators Moldovā (pēc *Orange Moldova*). Tam ir aptuveni 900 tūkstoši klientu.

## Vēsture
Uzņēmumu *Moldcell S.A.* 1999. gada 19. oktobrī dibināja Turcijas uzņēmums *[[Turkcell]]* (66 %), Moldovas un ASV kopuzņēmums *Accent Electronic* (23 %) un Moldovas uzņēmums *Molfintur S.R.L.* (11 %). Investori samaksāja par tiesībām veikt mobilo sakaru pakalpojumu GSM 8 miljonus *USD* un apņemās investēt Moldovas mobilo sakaru attīstībā 105 miljonus.
*Moldcell* mobilo sakaru tīkls darbu sāka 2000. gada aprīlī, kļūstot par otro operatoru Moldovas tirgū pēc *[[Voxtel]]*. 28. aprīlī *Moldcell* atvēra savu pirmo tirdzniecības biroju Kišiņevā. Tajā pašā gadā mobilo sakaru operators pirmo reizi Moldovā uzsāka SMS pakalpojumu un pirmo priekšapmaksas paketi. Pirmais logotips simbolizēja draudzīgu briedi, un pirmais sauklis, kas pēc tam kļuva slavens, bija "Gaidi mūs? Te nu mēs esam!"

2000. gada februārī *Turkcell* akcionāru struktūrā notika reorganizācija, un *Turkcell* piederošās *Moldcell* kapitāldaļas nodeva Nīderlandē reģistrētai pārvaldītājsabiedrībai *Fintur Holding BV*, kur 40 % piederēja Turcijas uzņēmumam *[[Çukurova Holding|Çukurova]]*, 35 % — Somijas *[[Sonera]]* (2002. gadā tā apvienojās ar *[[Telia]]* un kļuva par *TeliaSonera*, bet kopš 2016. gada ir *[[Telia Company]]*), 25 % — *Turkcell*. 2002. gadā *Çukurova* pārdeva savas daļas *Fintur Holding*, tādējādi *Sonera* daļa tajā kļuva 58,55 %, bet *Turkcell* — 41,45 %.
2003. gada aprīlī *Fintur Holdings BV* iegādājās 23 % *Moldcell* akciju no *Accent Electronic*.
2005. gadā *Moldcell* ieviesa *[[Enhanced Data Rates for GSM Evolution|EDGE]]* tehnoloģiju.
2006. gada februārī *Fintur Holdings BV* iegādājās 10 % *Moldcell* akciju no *Molfintur*, tādējādi *Fintur Holdings* piederēja 99 % *Moldcell* akciju, bet *Molfintur* — 1 %.
2007. gadā *Moldcell* kļuva par pirmo mobilo sakaru operatoru Moldovā, kas pieņem elektroniskos maksājumus. Nepilna gada laikā elektronisko maksājumu īpatsvars sasniedza 17% un 2014. gadā — 63%. 2008. gadā *Moldcell* komerciāli uzsāka 3G pakalpojumus, kā arī veica pirmo videozvanu no sava tīkla.

2012. gadā *Moldcell* kļuva par pirmo 4G operatoru Moldovā. 2012. gadā Moldova kļuva par astoto valsti pasaulē, kas ieviesa mobilo parakstu. *Moldcell* deva stratēģisku ieguldījumu šajā projektā, sadarbojoties ar vietējiem īstenotājiem un dodot *TeliaSonera* grupā ietilpstošo Baltijas uzņēmumu pieredzi.
Līdz ar numura pārnesamības pakalpojuma ieviešanu valsts līmenī, 2013. gadā *Moldcell* uzsāka sakaru platformu *Născut în Moldova* ("dzimis Moldovā")
2013. gadā *Moldcell* pirmo reizi vietējā tirgū piedāvāja iespēju izmantot neierobežotus iekšzemes zvanus.

2019. gada 2. aprīlī *Telia Company* ar *Sonera Holding B.V.* starpniecību no *Turkcell* iegādājās visas tam piederošās *Fintur Holdings* akcijas, tādējādi kļūstot par 100 % *Fintur Holdings* īpašnieku, kas bija 100 % *Moldcell* īpašnieks. *Telia Company* paziņoja, ka plāno pārdot *Moldcell*.
2020. gada 14. februārī tika paziņots, ka *TeliaSonera* meitas uzņēmums *Fintur Holdings B.V.* pārdos tam piederošās *Moldcell* 100 % kapitāldaļas Nepālā bāzētā starptautiskā investīciju grupā *[[Chaudhary Group|CG Corp Global]]* ietilpstošais Īrijā reģistrētais uzņēmums *CG Cell Technologies DAC*. Darījums tika pabeigts 24. martā.

## Atsauces

## Ārējās saites
* ''Moldcell'' vietne